JohanHeinsen/ENO huggingface dataset:
Viborger Samler, 1837-07-11
Englands Adskillelse fra Hannover ansees for en heldig Begivenhed for begge Landene. En Fuldblodshingst og en Bondehoppe - hedder det: gaae ikke godt i Spænd sammen."J Belgien var der i en Fabrik, som beskjeftigede næsten tusind Arbeidere, nylig begaaet et betydeligt Tyveri. Strax derpaa kom en gammel Kone, forsikkrede, at hun, uden at være Her skulde udfinde Tyven, hvis man vilde lade hende raade. Dette bevilligede man. Hun kom om Aftenen igjen med en sort Hane i Forklædet, og forkyndte, at naar Arbeiderne, den ene efter den anden, lagde Haanden paa Hanens Ryg, saa vilde denne gale, saasnart den følte Tyvens Haand. Hun stillede sig derpaa i en mørk Krog, hvor den ene Arbeider efter den anden lagde Haanden paa Hanens Ryg, men den galede ikke. Tyven har ikke berørt den, sagde Konen, - ellers vilde den have galet; lad os engang besee Hænderne. Man bragte Lys, og Enhver viste sin Haand: alle vare sorte, med Undtagelse af en eneste, Tyvens, som ikke havde vovet at berøre Hanen. Han tilstod sin Forbrydelse og blev straffet. Den gamle Kone fik en god Belønning. Hanens Ryg havde hun bestrøget med Konrøg og Bomolie.
Viborger Samler, 1837-07-11
Jndenlandske Efterretninger. Ved Høiesterets Dom af anden Mai sidstleden. er Ane Olsdatter af Aarhuus Amt for Barnefødsel i Dølgsmaal og Fostermord tilfunden at have sit Liv forbrudt og hendes Hoved sættes paa en Stage. - Det behagede derpaa Hans Majestæt at formilde Høiesteretsdommen derhen, at den idømte Livsstraf eftergives Arrestantinden, imod at hun hensættes til Tugthuusarbeide paa Livstid i Viborg Tugt- og Forbedringshuus; hvorefter den 31te Mai afgik Ordre til Siftamtmanden over Aarhuus Stift om den saaledes formildede Strafs Execution.
Viborger Samler, 1837-07-11
Af en Skrivelse fra Odense erfare vi, at derer indtruffen en Malheur af en meget besynderlig Art; der skal nemlig være opstaaet Jldløs i Generalkrigscommissair von Abrahamsons Huus, hvorved en stor Mængde Manuscripter, skulle være blevne et Rov for Flammerne; men lykkeligviis blev Jlden slukt, efterat Papirerne vare opbrændte, saa at hverken Meubler og Effecter eller Huset har taget nogen Skade. Brandassurancecompagnierne for Meubler og Effecter og for Huse have altsaa ingen Tab lidt, men desto større Tab har sikkert Publicum lidt, hvis disse Manuscripter vare bestemte til Offentliggjørelse. Men allersørgeligst vilde det være, om der iblandt de ved ulykkeligt Tilfælde tilintetgjorte Papirer skulde have været det Regnskab, Hr. Generalkrigscommissairen forlængst har lovet, og efter hvis Publication den almindelige Mening efter Hr. Generalkrigscommissairens egen Opfordring har udsat sin Dom angaaende de Discussioner, som derom i sin Tid have fundet Sted.
Viborger Samler, 1837-07-11
Det vil nemlig erindres, at Hr. von Abrahamson til Nytaar 1836 har lovet "factiske Oplysninger", som skulde retfærdiggjøre ham i hans Medborgeres Øine; men disse ere, som bekjendt, til Dato (d. 7de Juli 1837) endnu ikke paafulgte. (Kjøbenhavnsposten.)¬
Viborger Samler, 1837-07-11
J Anledning af de i "Kjøbenhavnsposten, anstillede Betragtninger og Formodninger vedkommende en Jldsvaade, der har fundet Sted hos Hr. Generalkrigscommissair v. Abrahamson
Viborger Samler, 1837-07-11
paa Kragsberg ved Odense, kunne vi, efter et Øievidnes Meddelelse, til Kjøbenhavnspostens Beroligelse forsikkre, at der ved denne Hændelse, som forresten fandt Sted for en Maanedstid siden, kun er brændt en Samling videnskabelige Memorer, der ikke i mindste Maade vedkomme det Offentlige, men aldeles Jntet, som vedrører Hr. v. Abrahamsons Regnskab, der desuden, med alle Bilag, meget længe har været her i Byen og circuleret blandt vedkommende Autoritets Med(Dagen.) lemmer.
Viborger Samler, 1837-07-11
Odense. Den nyligen afdøde, saa almeenagtede Stænderdeputerede, Birkedommer Riber, til Filstrup, har i sit Testament af sin Formue bestemt Halvdelen, der anslaaes at ville komme: til at beløbe sig til c. 10,000 Rbd., til et Legat, der visseligen i Fremtiden vil sikkre den Hensovede et varigt Minde i den fyenske Landalmues taknemmelige Hjerter, Legatet, der skal bestyres af Directionen for Lundegaards Stiftelse, er bestemt til at afgive aarlig Understøttelse til et værdigt ungt Menneske af den fyenske Landalmue (hvorunder ogsaa Skolelæreres Sønner ere indbefattede), der har røbet Evner og frembragt Formodninger om, at han ved Universitetet med Hæder vil kunne gjennemgaae den academiske Bane. (Hemp. Av.)
Viborger Samler, 1837-07-11
Hos G. Basse i Quedlinburg er udkommet: Reisebilder ans Dännemark und Schweden, von A. v. Treskow." Den danske Reise indeholder ikke noget synderligt Nyt for danske Læsere, hvilket vel heller ikke er noget Fortrin ved tydske Reisebeskrivelser i Danmark, men den lader sig meget godt læse. Forfatteren erklærer ogsaa selv, at hans Hensigt er kun at underholde. Forfatteren synes meget godt om Kjøbenhavn (hvortil hans Reise i Danmark indskrænker sig); han roser de danske Dameansigter som smukke eller interessante, over Damernes Fødder fælder han derimod en meget streng Dom, og mener, at en Dameskomager i Dresden vil sende et Maal, som han fik fra Kjøbenhavn, tilbage, i den Tro, at det var en Feiltagelse. Han er meget tilfreds med det nordiske Museum. Sine bemærkninger om det danske Militair begynder Hr. v. Treskowmed følgende Linier: "Da vi traadte ud af Slottet trak et Compagni af Garden tilfods forbi med klingende Spil, for at bringe Fanen til Generalens Bolig. Musiken, om end ikke smuk, var dog saa lydelig, at de sidste Sectioner meget godt kunde have holdt Skridt; men dette vare de saa langt fra at gjøre, at de endogsaa snakkede ganske fortrolig sammen. Et saadant Syn er en Gru for et preussisk Hjerte. De marscherede i et meget langsomt, slæbende Marschtempo (Forf. besøgte Kjøbenhavn førend den nye Marsch var indført). Langsomhed er engang et Grundtræk i de Danskes Character. Den gamle General, til hvis Huus Fanen bragtes, sad ved Vinduet i en hvid Morgentrøie og saae til. Hvad de øvrige militaire Jndretninger angaaer, saa er kun Bondestanden tjenstpligtig, og deraf tages Kystbeboerne til Søtjenesteen, Jndlandets Beboere til Land tjenesten. Den største Deel af Aaret ere kun 23 Mand pr. Compagni indkaldte, som øves i Bajonettjeneste og Svømmen; de øvrige ere permitterede." (Kbhp.)
Viborger Samler, 1837-07-11
Jblandt de til Hamborg ankomne Fremmede findes anført Lieutenant P. L. Bering-Liisberg. Bemeldte Hr. Liisberg, dansk af Fødsel, demitteret for nogle Aar siden fra Aarhuus Cathedralskole, skal, efter Forlydende ansat i belgisk Tjeneste, være kommet til Jylland for at opkjøbe Heste til den belgiske Regjering. (Veile Av)
Viborger Samler, 1837-07-11
bemeldte Lieutenant Liisberg opholder sig for Tiden i Aarhuus. Han staaer i hollandsk Tjeneste, og er Lieutenant i et Landseneer-Regiment, som ligger i Feltleir ved Breda. (Aarh. Av.)
Viborger Samler, 1837-07-11
Randers, den 8de Juli. Hestemarkedet, som afholdtes her i denne Uge, var noget nær det bedste Sommermarked, Nogen kan mindes.
Viborger Samler, 1837-07-11
En ganske usædvanlig Mængde holstenske Hestehandlere havde dertil indfundet sig, og opkjøbte ei alene unge Heste; men ogsaa halvgamle, vel fodrede, til høie Priser. Saaledes betaltes f.Ex. 225 Rbd. for et Par 1012 Aars Kjøre hopper; ellers almindeligt fra 70 til 100 Rbd. for Stykket. Gode, unge Heste kostede indtil 150 Rbd. og derover. At Hestene vilde blive begjærte paa dette Marked, kunde man formode deraf, at een af de første holsteenske Hestehandlere havde indfundet sig hele otte Dage iforveien, for baade selv og ved Agenter at gjøre Opkjøb, formodentlig kun til liden Baade for dem, der ikke oppebiede Markedspriserne. Hvorvidt et saadant Forprang som man kan kalde det saaledes) ellers er rigtigt, maae Kyndige bedømme. Gavnligt for Markederne er det neppe. Under og efter Markedet udgik i Koble, foruden de af Remonte-Commissionen opkjøbte, over Sønderbro 463 Heste; for Markedet var udgaaet 70. (Rand. Av.)
Viborger Samler, 1837-07-11
Ledige Embeder. Sognekaldet for Støvring og Mellerup Menigheder samt Støvringgaard Klosters Capel i Aarhuus Stift, 300 Rd. – Farstrup og Lundbye Sognekald i Viborg, Stift, 200 Rd. – Rold og Vebbestrup Sognekald i Viborg Stift, 250 Rd. – Ulvborg og Raasted Sognekald i Ribe Stift, 210 Rd. – Borberg Sognekald i Ribe Stift, 215 Rd. – Det residerende Capellanie i Kolding og dermed forenede Sognekald for Alminde Menighed i Ribe Stift, 320 Rd. Jfølge den allerhøieste Resolution af 15de Mai 1824 er den residerende Capellan pligtig til at give 2 Dage om Ugen, hver Dag 3 Timer, Underviisning i Religion i Borgerskolens øverste Classe, hvorimod han er fritagen for at holde Prædiken i Kjøbstaden undtagen paa de 3 store Høitidsdage, Nytaarsdag og almindelig Bededag. – Sognekaldet til St. Mortens Kirke i Kjøbstaden Randers i Aarhuus Stift, 600 Rd. Jfølge allerhøieste Resolution a 6te Juni 1818 er Præstetienden af 78 Tdr. 4 Skpr. 3 Fdkr. 1 Alb. Hartkorn under Harritzlev og Albek Sogne henlagt til Amtsprovsternes Lønningsfond. – Chefs-Embedet for Etablissementet Frederiksnager.
Viborger Samler, 1837-07-11
Befordringer og Afgang. Under det danske Cancellie: Den 27de Juni er forhenværende personel Capellan for Strandbye og Farsøe Menigheder i Viborg Stift, J. M. Budtz, beskikket til personel Capellan for Gylling Menighed i Aarhuus Stift.
Viborger Samler, 1837-07-11
Kjøbenhavns Børs-Cours, den 7de Juli. Hamborg 2 M. – a vista 202 1/2. Species 202. Obligationer (uden Renter) 91. Nationalbank=Obligationer (af Laanet den 4de Febr. 1820) 102 1/2 a 103 Rbd. r. S. Disconto 4 pCent.
Viborger Samler, 1837-07-11
AVERTISSEMENTS.
Viborger Samler, 1837-07-11
Skuespil i Viborg. Onsdagen den 12te Juli 1837, opføres: Axel og Valborg, Tragvedie i 3 Acter af Adam Oehlenschlager.
Viborger Samler, 1837-07-11
NB. Næste Forestilling gives paa Fredag. P. J. Titchen.
Viborger Samler, 1837-07-11
Da Stiftamtet har approberet Restancellisten over resterende Kongelige Skatter, Bankrente og Brandcontingent for 1ste Halvaar 1837, saa vil Udpantningen for Samme begynde den 18de Juli førstkommende; hvilket herved bekjendtgjøres for Byens Jndvaanere. Viborg den 6te Juli 1837. Selmer.
Viborger Samler, 1837-07-11
St. St. Blichers Efteraarserindringer fra en Sommerreise i Sverrig i Aaret 1836, faaes for 3 Mk. hos Boghandler P. C. Kabell i Viiser.
Viborger Samler, 1837-07-11
Hvor et nyt smukt Mahognietræes Syebord, underhaanden er tilkjøbs, anviser Bogtrykkeriet.
Viborger Samler, 1837-07-11
Til 1ste Octbr. kan 3de Skole Disciple erholde Kost og Logie hos Schmidt i Mathiasgaden. 10 Fag Huus til Nedbrydelse anvises til Salg af Schmidt i Mathisgaden.
Viborger Samler, 1837-07-11
En betrukken Reisekuffert er underhaanden at faae tilkjøbs. Bogtrykkeriet anviser. Fredagen den 7de Juli er fra Undertegnede 2de bortkommet en blankbruun blisset Hoppe med hvide Fødder, 4 Aar gl., og 10 Qv. høi. Kjendemærke. Paa venstre Side af Tungespidsen er et lille Stykke afbidt. For Opdagelsen heraf udloves en passende Douceur. Hinderup Bye i Grundfor Sogn pr. Aarhuus. Aars Pedersen.
Viborger Samler, 1837-07-11
Skifte-Jndkaldelse. Arvingerne efter afdøde Selveierhuusmand Peder Pedersen Skemt og ligeledes afdøde Hustru Karen Madsdatter i Vestervelling, nemligen de Afdødes Sødskende og afdøde Sødskendes Børn, indkaldes herved i Overeensstemmelse med Placaten af 21de April 1824. til at møde eller lade møde ved en Skiftesamling paa Viborg Raadhuus Tirsdagen den førstkommende 8de August om Formiddagen Kl. 10, da Boet agtes sluttet, Middelsom og Sønderlyng Herredsfogderi. Viborg den 8de Juli 1837. Rod.
Viborger Samler, 1837-07-11
Efter Begjæring af Hr. Major v. Flindt for den kgl. Direction for Stutterievæsenet, foretages Auction heri Byen, Løverdagen den 29de Juli førstkommende, om Formiddagen Kl. 11, over efternævnte fra det kongelige Stutterie for Tiden i Jylland stationerede Landbeskelere, nemlig: 1) Hingsten Biarke, kastaniebruun, 10 Aar gl., 10 Qv. høi, Sort, sort, 13 Aar gl., 9 Qv. 5 Tom. høi, Quadratus, sort, 14 Aar gl., 10 Qv. høi, Mercur, graae, 12 Aar gl., 10 Ov. høi, psilanti, guulbr., 10 Aar gl., 10 Qv. 2 T. høi, Mars, graae, 74 Aar gl., 10 Qv. 2 T. høi. Stedet, hvor Auctionen bliver afholdt, skal ved Trommeslag blive bekjendtgjort. Hvilket herved bekjendtgjøres. Aarhuus, den 29de Juni 1837. Fleischer.
Viborger Samler, 1837-07-14
No. 85. 65 Aargang. alene privilegerede. Kongelig allernaadigst. Viborger Samler. Danmark og Hertugdømmene. Forsendes med Brevposten i 14 Juli 1837. Fredagen den Redigeret af E. Nerenst, trykt og forlagt af N. P. Dons.
Viborger Samler, 1837-07-14
Udenlandske Efterretninger. Neapel. Cholera er endnu stedse i Tiltagende. J Midten af Juni talte man dagligt omtrent 360 a 370 Tilfælde, medens omtrent 250 til 260 døde. Efter den officielle Cholera bulletin ere fra den 9de til den 18de forefaldne 4146 Tilfælde; deraf 2549 Døde, 404 Helbredede og 1498 under Behandling. Uagtet den store Bestyrtelse blandt Befolkningen hersker dog overalt Rolighed. Nu sørges der ogsaa i Hospitalerne paa det Bedste for de Syge. Geistligheden søger paa alle mulige Maader at holde Folket beskjæftiget; alle Helgene føres med stor Pragt, under Musik og Sang, igjennem Gaderne, og Folket, især Qvinderne, følger efter i Skarer af Tu finder. (Skulde en slig Sammenstimlen af Masserne ikke meere end alt Andet bidrage til Smittens Udbredelse?) Kongens ædle menneskekiærlige Opførsel har gjort et velgjørende Jndtryk, overalt, hvor han viser sig, hilses han med Hjertelighed og Kjærlighed. Man seer ham dagligt, enten alene, eller ved Siden af sin Gemalinde, der hver Dag stiger i Folkets Kjærlighed.
Viborger Samler, 1837-07-14
Orienten. Jfølge Efterretninger fra Salonich af 1ste Juni er Provindsen Elbassan endnu stedse i Gjæring. Flere Agenter fra Vicekongen af Ægypten, der atter truer at afkaste Masken, fordi hans Forslag i Henseende til det arvelige Herredømme ere forkastede, ere grebne og af Rumelli-Valessiken sendte til Constantinopel. Man fandt utvetydige Breve og store Summer hos dem. Den Amnestie, som Sultanen tildeelte Tafil Bust, synes at have virket modsat af, hvad man ventede, paa de Utilfredses hemmelige Chefer.
Viborger Samler, 1837-07-14
Fra Ægypten har Porten ved en Coureer erholdt Efterretninger indtil Slutningen af Mai, der saa temmelig afhylle Vicekongens, Mehemed Alis, Planer. Han er nylig traadt op med nye Forslag til Porten, der ganske skulle overgaae de tidligere i Ydmygelse for Porten og som aldrig ville finde Jndpas uden Vaabenmagt. Siden have store Raadsforsamlinger angaaende disse Andragender fundet Sted, og Porten har den 13de Juni afsendt Depescher til Alexandria. Jmidlertid indtraf Tartarer fra Diarbekr og Aleppo i 9 og 14 Dage til Constantinopel med Efterretning, at deri Jbrahim Paschas Fraværelse er udbrudt en Opstand i Syrien. Opstandens Sæde er i Sis, hvorhen strax tre ægyptiske Regimenter brøde op, for at qvæle den i Fødselen. Paa samme Tid reiste Bjergboerne af Latakia og en Deel af Naplusas Jndvaanere Revolutionens Banner. Efter denne Efterretnings Jndløb afgik et Skib fra St. Jean d'Acre til Alexandria, for at melde Jbrahim Pascha denne Begivenhed. Paa Mehemed Ali, der synes at regne paa en stor Opstand i de europæiske Provindser Thessalien og Albanien, torde disse Efterretninger gjøre stort Jndtryk og tilintetgjøre hans Planer. - Den engelske Ambassadeur, Lord Ponsonby, afsendte strax ved disse Efterretningers Jndløb to Courerer til London. Man haaber, at England vil tale et alvorligt Ord med Mehemed-Ali.
Viborger Samler, 1837-07-14
Efterretninger med Mellemposten. Frankrig. General Rigni er frikiendt af Krigsretten i Marseille. – Fra Algier meldes, at Kongens Ratification af Tractaten med Abdel Kader er bleven publiceret den 24de Junii.
Viborger Samler, 1837-07-14
Expeditionen mod Constantine skal være bestemt til September Maaned.
Viborger Samler, 1837-07-14
Kongen af Preussen er afreist til Toplitz.
Viborger Samler, 1837-07-14
Nyheder med Dagsposten. Spanien. Stormen trækker sig stedse meere sammen over Dronning Christinas Hoved. Hendes Generalers Feighed, Uduelighed eller Troløshed har gjort det muligt for Don Carlos, medens han ved en forstilt Marsch mod Barcelona narrede Baron de Meer, den 28de f. M. at passere Ebro ved Mora og Flix. Der er nu Jntet til Hinder for hans Forening med Cabrera, og Baron de Meer og Consorter ville nu vel gjennem Valencia følge efter ham i den sædvanlige ærbødige Afstand lige til Madrid. Messager, gjør opmærksom paa, at med Undtagelse af Jrribarren og Anførerne for Fremmedlegionerne, har ingen spansk Chef hidtil vovet at angribe Carlisterne i Fronten; al deres Klogskab og Tapperhed har indskrænket sig til Flankemarscher og frygt somme Angreb paa det carlistiske Bagtrav. Hvoraf kommer denne Svaghed, Soldaterne ere de samme; men Officiererne ligne ikke hverandre, Prætendentens Tropper ere organiserede paa revolutionair Fod; de høiere Grader tildeeles de Tappreste og Værdigste. Derimod ere Dronningens Regimenter organiserede og commanderede som i Ferdinands Tid, deres Officierer ere rige Mænd, fornemme Folks Børn, der ikke kunne marschere, der ikke slaaes, men opbevare deres Liv for yderligere allernaadigste Gunstbeviisninger, for Fornøielser og Spil.
Viborger Samler, 1837-07-14
Frankrig. Man forsikkrer i Paris, at Resultatet af et den 5te d. M. afholdt Ministerraad skal være den Beslutning, at opløse de Deputeredes Kammer. - Belgiernes Konge er indtruffen til Neuilli, og Rygtet fornyes om en fortrolig Mission, som hans Svigerfader vil overdrage ham til Dronningen af England. – Marschal Clauzel har begivet sig paa Landet. – Det hedder, at General Rigni ventes til Paris, og at han vil gjøre Fordring paa en Post ved den nye Expedition til Constantine. - Hertugen af Orleans er upasselig, og den unge Mecklenburgerinde udmærker sig som den omhyggeligste Sygevogterske; dog udgives endnu ingen Bulletius.
Viborger Samler, 1837-07-14
Hannover. Kong Ernst August af Hannover har i et Patent af 5te Juli erklæret, at han hverken i formel eller materiel Henseende anseer sig for bunden ved Grundloven, at denne ikke svarer til hans Undersaatters Tarv, og at han derfor efter nøiere Overveielse vil indkalde Stænderne og forelægge dem sin Beslutning i denne Henseende. Han har derfor ikke af de paa Grund lovene beedigede Stats- og Cabinets Ministre, villet forlange Contrasignatur paa dette Patent, men har alene ladet det contrasignere af Stats- og Cabinets Minister von Schele, hvem han har taget i Eed med Udeladelse af Forpligtelsen paa Grundloven. Undersaatterne bringes i Erindring, at de i den gamle nedarvede Forfatning have fundet Lykke og Tilfredshed, og det Ønske yttres, at et sligt lykkeligt Forhold atter maa indtræde. Dette er det første Actstykke af Hannover nye Konge.
Viborger Samler, 1837-07-14
Jndenlandske Efterretninger. J "Helsingørs Efterretninger" af 7de d. læses følgende glædelige Efterretning: "Med Hs. Maj. Kongens Restitution er det nu rykket saavidt frem, at Allerhøistsamme iforgaars præsiderede i Geheime-Statsraadet, som da holdtes første Gang efter Hs. Majestæts Sygdom, og hvis Sammenkomster nu kunne ventes fortsatte.
Viborger Samler, 1837-07-14
Mandags var ligeledes atter første Gang Parol hos Hs. Majestæt. Hs. Kgl. Høihed Prinds Christian tog deraf Anledning til i en kort Tale at udtrykke de Tilstedeværendes Glæde ved at see Hs. Majestæt igjen i deres Midte, hvorefter Allerhøistsamme behagede i huldeste Udtryk at besvare denne Oration.
Viborger Samler, 1837-07-14
J den berlingske Tidende læses følgende Bekjendtgjørelse fra Nationalbanken i Kbhavn af 10de Juli. Efterat Nationalbanken er bleven bemyndiget til at tilstaae directe Udlaan, har Directionen bestemt en Capital af 5000,000 Rbd., deels i rede Sølv, deels i Sedler, til Udlaan fornemmelig i større Landeiendomme, mod 4 pCt. Rente og iøvrige paa de Vilkaar, som med Kongelig Approbation ere fastsatte for dette Slags Laan af Bankens Midler. - De Eiendomsbesiddere, som til indeværende Aars 11te December Termin maatte ønske Laan af Bankens Kasse og kunne tilbyde fuldkommen betryggende Sikkerhed, ville skriftligen indgive Begjering herom til Directionen, inden næste Maaneds Udgang og dermed lade følge fornødne Oplysninger og Eiendommenes Behæftelse, og de, i Overeensstemmelse med Reglerne i Forordningen af 7de Juni 1827 optagne Taxationer, tilligemed de flere og andre Oplysninger, de maatte have i Hænde eller kunne erhverve, for at godtgjøre Beskaffenheden og Værdien af de Eiendomme, paa hvilke Laan begieres.
Viborger Samler, 1837-07-14
Efter Udløbet af den her nævnte Jndleveringstid kunne de Vedkommende henvende sig til Bankens Laanecontoir, for at erfare Directionens Resolutioner paa de indgivne Begjeringer." Holsteneren L. Ros, som længe har opholdt sig i Grækenland, er bleven udnævnt til Professor ved Universitetet i Athen.
Viborger Samler, 1837-07-14
J No. 159 og 160 af "Dagen" har Hr. Overskou nu taget til Gjenmæle mod Studenterforeningens tidligere misbilligende Erklæring i Anledning af hans upassende Offentliggjørelse af en i Foreningen forefalden Privatsamtale. Senioratets Erklæring, at offentlig Omtale af hvad der foregaaer i private Foreninger ikke kan bestaae med den Discretion, ethvert Blad skylder det selskabelige Samlivs Hellighed, møder han med den Anførsel, at der fra Foreningens Side ingen Jndsigelse er gjort mod tidligere Meddelelser gjennem Pressen (Aarh. og Veile Av.) om Ting, der ere passerede i Studenterforeningen f. Ex. ved Maskerader og Fastelavnsløier, fremdeles at Foreningen havde anmodet ham om at lade indrykke i Dagen, at den paa Vesterbroes nye Theater gav en Forestilling til Jndtægt for det Thorvaldsenske Museum. Efter denne Logik skulde altsaa den upaatalte Offentliggjørelse af Afholdelsen af nogle Festligheder samt en forlangt Bekjendtgjørelse af en offentlig Foranstaltning berettige Hr. O. til at meddele og critisere en aldeles privat Samtale; imidlertid har Senioratets Erklæring dog bevæget ham til at love, at han skal aldrig gjøre Sligt mere. - Forresten erklærer han i sit lange Jnserat, at han ingenlunde har villet paatrykke Studenterforeningen en politisk Characteer. "Dette er - siger O. – saameget meere klart, da den Uvillie, der, som i Meddelelsen er paastaaet, yttrede sig over den omhandlede Artikel, aldeles ikke er omtalt som foranlediget ved nogensomhelst politisk Troesbekjendelse, men ene og alene som Udtryk af den Jndignation enhver brav Mand, han være Royalist eller Republicaner, Conservativ eller Reformer, maatte føle ved Kjøbenhavnspostens" kolde, hjerteløse Fordring til en Reconvalescent, denne maatte være hvem han vilde." Derpaa gaaer Hr. O. over til et Angreb paa Kbhvnsp. Tone, der vistnok i et Blad, hvis Formaal for en stor Deel er at paatale Misbrug, og som saaledes ikke altid kan undgaae Miskjendelser, ogsaa undertiden torde være noget bitter.
Viborger Samler, 1837-07-14
Paquetten Prindsesse Caroline har havt det Uheld i en forryggende Storm i Fredags Aftes under Hesseløen at faae sin Stormast knækket. Den maatte da gaae tilbage igjen til Kjøbenhavn, hvor den uden videre Uheld ankom i Løverdags og landsatte sine Passagerer. Den vil igjen være færdig at afgaae fra Kjøbenhavn den 18de (Aarh. Av.) Dennes.
Viborger Samler, 1837-07-14
Endeel kieler Kjøbmænd havde indgivet et Andragende om, at Transit Afgivten maatte, indtil den ny Toldforordning udkommer, ligesom i Danmark beregnes efter Varenes Cubikindhold, og hvor dette ikke gaaer an, erlægges med 1/2 Proct. af Facturaværdien; men General-Toldkammer og Commerce-Collegiet har med Hensyn til den forestaaende almindelige Reform af Toldvæsenet i Hertugdommene Slesvig og Holsteen, ikke sundet sig foranlediget til, for den Mellemtid, indtil Reformen indtræder, med Staden Kiel at gjøre nogen Undtagelse fra de bestaaende Lovbe(Neue Zig.) stemmelser. Heide i Junii. Siden de bekjendte Junioptrin i forrige Aar i Anledning af flere for Tyveri meget mistænkte Jndividers Hæftelse, viste sig i denne Egn ingen Spor mere til Tyverier.